Na društvenim mrežama jutros se počela dijeliti fotomontaža iz Dnevnika HRT-a s natpisom “Kod Lošinja opažena velika kita”. Ljude je cijela stvar prilično zabavljala, no u HRT-ovom Dnevniku je zapravo pisalo: “Kod Lošinja opažena dva velika kita”.

Ubrzo je stiglo priopćenje HRT-a u kojem ističu kako je riječ o fotomontaži i da objavljena slika nema nikakve veze s točnom informacijom objavljenom u programu HRT-a.

HRT je sve vrlo ozbiljno shvatio pa najavljuju i pokretanje pravnih postupaka. “U skladu s važećim zakonskim propisima Hrvatska radiotelevizija pokrenut će pravni postupak protiv odgovornih za falsificiranje spomenutih podataka te protiv odgovornih za njihovo objavljivanje i dijeljenje”.